
1. [bookmark: _heading=h.kvcwaliket2n]Izglītības iestādes vispārīgs raksturojums
1.1. Izglītības iestādes  misija, vīzija un vērtības
	1. Izglītības iestādes misija: Veicināt izglītojamo vispusīgu attīstību un veselības nostiprināšanu, sagatavot pamatizglītības apguvei.
2. Izglītības iestādes vīzija par izglītojamo: Izglītojamie ir apguvuši dzīvei nepieciešamās lietpratības pamatus, darot un piedzīvojot.
3. Izglītības iestādes vērtības:
Daba -  atbildība par dabas vērtību saglabāšanu, saudzīga resursu izmantošana.
      Sadarbība - profesionāls komandas darbs, orientēts uz kopīgiem mērķiem.
Tradīcijas - cieņa pret tradīcijām, lojalitāte, patriotisms.
Stratēģiskais mērķis: Organizēt un īstenot izglītības procesu, kas nodrošina standartos noteikto mērķu un rezultātu sasniegšanu īstenojot brīvdabas pedagoģijas principus, veidojot  kvalitatīvu un iekļaujošu izglītības vidi, bērncentrētu, kompetencēs balstītu izglītību un izglītojamā  personisko izglītības mērķu īstenošanu, lai izglītojamie apzinātos savas intereses, spējas un sagatavotos pamatizglītības apguves uzsākšanai.



1.2. Īstenotās izglītības programmas, izglītojamo skaits
	Izglītības programmas
	Izglītojamo skaits

	Nosaukums
	Kods
	Īstenošanas vietas adrese
	Uzsākot mācību gadu
	Noslēdzot mācību gadu
	Programmas absolventi

	Vispārējās pirmsskolas izglītības programma
	01011111
	Balvu iela 6, Kubulu pagasts, Balvu novads, LV - 4566
	47
	52
	5



1.3. Izglītojamo iestādes maiņas iemesli

	Izglītības programmas nosaukums (IP kods)
	Izglītojamo skaits
	Programmas apguves pārtraukšanas iemesls

	
	
	Dzīvesvietas maiņa
	Turpina programmas apguvi citā izglītības iestādē
	Cits iemesls
(norādīt iemeslu)

	Vispārējās pirmsskolas izglītības programma01011111
	1
	x
	x
	



1.4. Īstenotās interešu izglītības programmas

	Joma
	Programmas nosaukums
	Klase, klašu grupa
	Izglītojamo skaits

	Valodu mācību joma
	„Britu metodikas angļu valodas apguvē bērniem vecumā no 3-11 gadiem”
	4 – 7 gadi
	15

	Veselības un fiziskās aktivitātes joma
	Bērnu peldēšanas prasmju apguve 5-7 gadus veciem bērniem
	5 – 7 gadi
	13




1.5. Pedagogu nodrošinājums un raksturojums

	Informācija
	Skaits/
likmes
	Komentāri (nodrošinājums un ar to saistītie izaicinājumi, pedagogu mainība u.c.)

	Pedagogu skaits
	9 / 6.872
	Pedagoga ilgstošas prombūtnes laikā bija nepieciešams aizvietotājs. Iestādē nav pedagogu mainības.

	Ilgstošās vakances izglītības iestādē (vairāk kā 1 mēnesi)
	-
	Mācību gada laikā nav bijušas ilgstošas vakances.

	Izglītības iestādē pieejamais atbalsta personāls
	1 / 0.18
	Iestādē ir skolotājs logopēds, kas strādā ar 5-6 gadus vecajiem izglītojamajiem. 


[bookmark: _heading=h.exqq0pngauk2][bookmark: _heading=h.txz2l69vqaul]


2. Izglītības iestādes prioritātes
2.1. Mācību gada prioritātesun sasniegtie rezultāti
	Prioritāte/-es
	Sasniedzamie rezultāti (kvalitatīvi/kvantitatīvi)
	Norāde par izpildi (sasniegts/daļēji sasniegts/nav sasniegts) un komentāri par izpildi

	Kvalitatīva mācību procesa organizācija rotaļnodarbībās.
	1. kvalitatīvi
Mācību procesā ievēroti kvalitatīvas rotaļnodarbības pamatprincipi.
	Sasniegts
Vērotajās rotaļnodarbībās ievēroti kvalitatīvas mācīšanas pamatprincipi:
· pedagogs, darbojoties kā atbalstītājs, fokusējas uz izglītojamā dabisko vēlmi izzināt;
· tiek attīstītas mūsdienu prasmes, izmantojot STEM pieeju;
· akcents tiek liekts uz  motorikas, koordinācijas un fiziskās attīstības veicināšanu;
· mērķtiecīgi tiek organizēta pašvadīta mācīšanās.

	
	Rotaļnodarbībās pedagogi izmanto mācību metodes, metodiskos paņēmienus un jēgpilnus uzdevumus, kas mērķtiecīgi virza izglītojamos uz sasniedzamo rezultātu.
	Sasniegts
Rotaļnodarbībās pedagogi radoši izmanto mācību metodes, kas mērķtiecīgi virza uz sasniedzamo rezultātu.

	
	Rotaļnodarbībās tiek veikta mācību procesa diferenciācija, to pielāgojot izglītojamo spējām, vajadzībām un interesēm.
	Daļēji sasniegts
Pedagogiem jāturpina pilnveidot prasmes diferencēt uzdevumus, mācību materiālus pielāgojot izglītojamajiem. Uzmanība jāpievērš izglītojamajiem, kas spēj mācību jomu prasmes apgūt padziļināti.

	
	Rotaļnodarbībās izglītojamajiem tiek sniegts atbalsts un atgriezeniskā saite.
	Sasniegts 
Pedagogi individuāli sniedz atgriezenisko saiti, tā atbalstot katra izglītojamā izaugsmi.

	
	1. kvantitatīvi
Izveidoti 5 individuālie izglītības programmas apguves plāni izglītojamo atbalstam, mācību sasniegumu izaugsmei un sadarbībai ar vecākiem.
	Sasniegts
4-6 gadus vecajiem izglītojamajiem izveidoti 5 individuālie izglītības programmas apguves plāni.



	
	100% 5-6 gadus vecajiem izglītojamajiem sadarbībā ar vecākiem pilnveidota lasītprasme un sekmēta pozitīva attieksme pret lasīšanu.

	Sasniegts
Izglītojamajiem sadarbībā ar vecākiem veicināta lasītprasme visos vecumposmos: 
· 1. posma grupā aktivitāte „Vecāki lasa bērniem”, kurā vecāki lasīja savas mīļākās grāmatas;
· 2. posma grupas izglītojamie kopā ar vecākiem mājās lasīja un kopā apmeklēja bibliotēku;
· 3. posma izglītojamajiem aktivitāte „Katru dienu lasu”. Izglītojamie ar vecāku atbalstu lasīja 7-10 minūtes dienā, atzīmējot to īpaši izveidotā kalendārā. 
Izglītojamie iesaistījās „Bērnu žūrijas” aktivitātēs, apmeklēja bibliotēku un reizi mēnesī saņēma mēneša tēmai atbilstošas grāmatas.

	
	100%  rotaļnodarbību:
· skaidri formulēts sasniedzamais rezultāts;
· diferencēta pieeja atbilstoši izglītojamo spējām;
· sniegta atgriezeniskā saite izglītojamo mācību sasniegumu uzlabošanai.
	Daļēji sasniegts
Pedagogi skaidri formulē sasniedzamos rezultātus.
100% visās vērotajās nodarbībās tika diferencētas aktivitātes. Atbilstoši izglītojamo spējām jāturpina pilnveidot diferencētās pieejas metodes. 
Visās rotaļnodarbībās sniegta atgriezeniskā saite izglītojamo mācību sasniegumu izaugsmei.

	
	50 -70% rotaļnodarbību tiek organizētas āra vidē.
	Sasniegts
60%  rotaļnodarbību notiek āra vidē. Tajās iekļauj visu mācību jomu sasniedzamos rezultātus, pilnvērtīgi izmantojot iestādes teritoriju, tuvāko apkārtni un laiku visas dienas garumā.

	STEM pieejas izzināšana un integrācija mācību procesā un pašvadītā darbībā.

	a) kvalitatīvi
Piedalīšanās Eiropas Sociālā fonda Plus projektā "STEM un pilsoniskās līdzdalības norises plašākai izglītības pieredzei un karjeras izvēlei” (Nr. 4.2.2.1/1/25/I/001).
	Sasniegts
Iestāde piedalās Eiropas Sociālā fonda Plus projektā "STEM un pilsoniskās līdzdalības norises plašākai izglītības pieredzei un karjeras izvēlei” (Nr. 4.2.2.1/1/25/I/001) piedāvātajās aktivitātēs.

	
	Apmeklētas norises STEM un pilsoniskās līdzdalības jomā, kas sekmē mācību satura sasniedzamo rezultātu un mērķu sasniegšanu, dažādotu mācīšanās pieredzi.
	Sasniegts 
STEM pieeja integrēta ikdienas mācību procesā, dažādojot metodes un paņēmienus, padarot to interesantāku un aizraujošāku. Mācību mērķi tiek sasniegti praktiskā darbībā un rotaļās, kur izglītojamie, gūstot personisko pieredzi un mācoties no kļūdām, izprot dabas un fizikas likumus.


	
	STEM pieejas integrācija mācību procesā, veicinot mācīšanos, izmantojot spēli un praktiskā darbībā attīstot motoriku un koordināciju.
	Sasniegts
1. STEM pieejas integrācija iestādē visefektīvāk notiek, apvienojot mācīšanos un spēli (pētniecību)ar fiziskām aktivitātēm, kas paralēli attīsta izglītojamā sīko un lielo motoriku, kā arī acu-roku koordināciju. Grupās izveidotas transformējamas zonas, kur izglītojamie var brīvi pāriet no galda aktivitātēm (sīkā motorika) uz grīdas spēlēm (lielā motorika). Nodrošināta  brīva pieejamība materiāliem izglītojamajiem sasniedzamā augstumā (pincetēm, klučiem, mērtraukiem), tehnoloģijām bez ekrāniem (Bee bot robotam), IT rīkiem (Photon robotam, robota vadības panelim, digitālajam mikroskopam, 2 interaktīvajiem ekrāniem), lai darbotos mācību procesā un pašvadīti organizētu  spēles.

	
	b) kvantitatīvi
7 pedagogi iepazīstas ar pedagogu pieredzi STEM pieejā. 
	Sasniegts 
21.10.2025. metodiskajā dienā „Kas ir STEM un kā to pielietot pirmsskolā?”, kur ar savu pieredzi dalījās Daugavpils 27. PII „Mana Mārīte” pedagogi, piedalījās 7 iestādes pedagogi.

	
	Noorganizēta viena metodiskā diena novada pirmsskolas pedagogiem „Metožu un paņēmienu dažādošana ikdienas mācību procesā, padarot to interesantāku un aizraujošāku ar STEM rīkiem (dabaszinātņu un tehnoloģiju mācību jomās).
	Sasniegts
26.11.2025. iestāde noorganizēja Balvu novada metodisko dienu „Metožu un paņēmienu dažādošana ikdienas mācību procesā, padarot to interesantāku un aizraujošāku ar STEM rīkiem” (dabaszinātņu un tehnoloģiju jomās).Pieredzē dalījās 10 pedagogi, no kuriem 3 bija mūsu iestādes pedagogi. Tas apliecina iestādes personāla augsto profesionālo kompetenci un gatavību dalīties ar labās prakses piemēriem novada mērogā.
Aktivitātes vēroja un atgriezenisko saiti sniedza Balvu novada Izglītības pārvaldes pirmsskolas izglītības darba speciāliste, 2 mācīšanās konsultanti - eksperti, 2 izglītības metodiķi un 28 pirmsskolas izglītības pedagogi.

	
	Mācību procesā noorganizētas 2 aktivitātes katram 5-6 gadus vecajam izglītojamajam STEM un pilsoniskās līdzdalības jomā.
	Sasniegts
Mācību procesā katrs 5-6 gadus vecais izglītojamais piedalījās 2 aktivitātēs: Eiropas Sociālā fonda Plus projektā „STEM un pilsoniskās līdzdalības norises plašākai izglītības pieredzei un karjeras izvēlei" (Nr.4.2.2.1/1/25/I/001) – „Mans piparkūku namiņš”, „Veselīgie mikrozaļumi”.
Eiropas Sociālā fonda Plusprojekta„Esi vesels Balvu novadā” 4.1.2.2/1/24/ I/036 aktivitātē „Veselīgais uzturs - Skudrupūznis” piedalījās 3-7 gadus vecie izglītojamie no trīs grupām.



2.2. Nākamā mācību gada prioritātes:
2.2.1. Kvalitatīva mācību procesa organizācija rotaļnodarbībās, integrējot STEM pieeju, attīstot lasītprasmes un rakstītprasmes pamatprasmes un nodrošinot diferencētu pieeju atbilstoši izglītojamo spējām.
2.2.2. Pedagogu profesionālā komandmācīšanās kvalitatīvu rotaļnodarbību organizēšanai.

2.3. Audzināšanas darba prioritāte/-es, to ieviešana un rezultāti mācību gadā
	Prioritāte/-es
	Sasniedzamie rezultāti un izvērtējums

	Pilsoniskā līdzdalība- izglītojamo iesaistīšanās sava novada izzināšanā un vides iepazīšanā, veicinot patriotisko audzināšanu, izkopjot vērtības un tikumus, latgalisko identitāti un tikumus.
	Izglītojamie piedalījās pagasta izzināšanā, apmeklējot iestādes un uzņēmumus mācību ekskursijās: Balvu dzelzceļa staciju (Komunistiskā genocīda upuru piemiņas dienā), Valsts ugunsdzēsības un glābšanas dienesta Balvu nodaļu (Ugunsdzēsēju un glābēju dienā),  kurināmā ražošanas cehu SIA „Vitai”, Kubulu kultūras namu un bibliotēku.
Organizētajās pastaigās, pārgājienā „Dabas detektīvs” izglītojamie iepazina tuvākās apkārtnes dabas objektu daudzveidību, veica pētījumus un eksperimentus. 
Patriotiskās vērtības, latviskā, latgaliskā identitāte izglītojamajiem tika veidota ikdienas rotaļnodarbībās, mācību ekskursijās un svētkos. Iestādē organizējām valsts svētku pasākumus, Darba svētkus, Neatkarības atjaunošanas dienu. Gadskārtu svētku gaidīšana un svinēšana ļāvusi izglītojamajiem iepazīt ģimenes, latviešu tautas un Latgales tradīcijas.



2.4. Nākamā mācību gada prioritāte: Pilsoniskā līdzdalība–izglītojamo izpratnes par piederību Latvijas valstij un cieņas pret valsts nacionālajām vērtībām veidošana.
[bookmark: _heading=h.ihytordqosoi]
3. Kritēriju izvērtējums

3.1. Kvalitātes jomas „Atbilstība mērķiem” kritērijs “Izglītības turpināšana un nodarbinātība”
Pašvērtēšanā izmantotās kvalitātes vērtēšanas metodes: dokumentu analīze (skolvadības sistēmā E-klase), rotaļnodarbību vērošana, anketēšana.

	Stiprās puses
	Turpmākās attīstības vajadzības

	· Izglītojamajiem, kam zināšanu un prasmju apguve sagādā grūtības, pedagogi nodrošina individuālu pieeju atbilstoši spējām, interesēm un vajadzībām. Diviem izglītojamajiem (5 gadi), kuri bieži slimo, ir izveidots individuālais izglītības programmas apguves plāns un sniegts individuāls atbalsts.
Vadības komanda mērķtiecīgi piesaista ģimenes ārstus un Balvu Iekļaujošās izglītības atbalsta centra speciālistus, lai nodrošinātu nepieciešamo palīdzību izglītojamajam un viņa ģimenei.
Ģimenēm vecāku sapulcē sniegta pedagogu un logopēda sagatavota atbalsta informācija par šķēršļiem runas attīstībā agrīnā vecumposmā un vecāku lomu valodas un lasītprasmes attīstībā.
	Turpināt sadarbību ar Balvu Iekļaujošās izglītības atbalsta centra speciālistiem problēmsituāciju risināšanā.


	Aptaujātie pirmsskolas izglītības programmu apguvušo bērnu vecāki atzinīgi vērtē pedagoģiskā procesa organizāciju iestādē. Visi vecāki uzskata, ka viņu bērni ir labi un ļoti labi sagatavoti skolai. Visi vecāki uzskata, ka pedagogi sniedza atbalstu viņu bērnam un attīstīja talantus. 
	

	Iestādē ir stabils izglītojamo skaits –nav konstatēti gadījumi, kad izglītojamie būtu pārtraukuši mācības vai mainījuši izglītības iestādi neapmierinošas izglītības kvalitātes dēļ.
Izglītojamie turpina mācības citā novada pirmsskolas izglītības iestādē, ja vecāki maina  dzīvesvietu.
	



3.2. Kvalitātes jomas “Kvalitatīvas mācības” kritērijs “Mācīšana un mācīšanās”
[bookmark: _Hlk220498243]Pašvērtēšanā izmantotās kvalitātes vērtēšanas metodes: nodarbību vērošana, dokumentu analīze (ieraksti skolvadības sistēmā E-klase, izglītojamo mācību sasniegumu analīze, pedagogu pašnovērtējuma ziņojumi, pedagoģisko sēžu protokoli, pedagogu aptauja) 
	Stiprās puses
	Turpmākās attīstības vajadzības

	Vadības komanda mērķtiecīgi mācību gada laikā novēroja 78% pedagogu rotaļnodarbības ar mērķi sniegt atbalstu rotaļnodarbību kvalitātes paaugstināšanai. Iestādes vadītāja vēroja 78% pedagogu vadītās rotaļnodarbības no kopējā pedagogu skaita. Izglītības metodiķe vēroja 30% pedagogu vadītās rotaļnodarbības.
100% pedagogu sadarbojās savā starpā, iesaistījās komandmācīšanās aktivitātēs, rotaļnodarbību vērošanā un analīzē, 78% pedagogu piedalījās rotaļnodarbību vadīšanā.
Iegūtie dati liecina, ka nodarbībās ir nodrošināta droša, emocionāli atbalstoša un motivējoša vide. 
92% vēroto rotaļnodarbību pedagogi skaidri formulē sasniedzamo rezultātu.
90% pedagogu izmanto IT (mācību filmas, multfilmas, prezentācijas). 
100% novēroto nodarbību 3. posma izglītojamie pielieto IT (interaktīvo ekrānu) uzdevumu veikšanā un pašvadītā mācību procesā.
100% rotaļnodarbību tiek attīstītas caurviju prasmes.
Aptaujā un vērotajās rotaļnodarbībās iegūtie dati tiek izmantoti 2025./2026.m.g. pedagogu profesionālās kompetences pilnveides plānošanā.
Kubulu PII „Ieviņa”, saskaņojot ar Balvu novada Izglītības pārvaldi, īstenoja pedagogu profesionālās kompetences pilnveides programmu „Metožu un paņēmienu izvēle un dažādošana ikdienas mācību procesā, padarot interesantāku un aizraujošāku”, apliecības izsniegtas 92 pirmsskolas izglītības pedagogiem.
	Iestādē 3 reizes gadā veikt 85% pedagogu mācību procesa organizēšanas vērošanu, lai iegūtu informāciju par mācīšanas un mācīšanās procesu kvalitāti, novērtētu pedagogu stiprās puses un attīstības vajadzības, izvērtētu profesionālās kompetences pilnveides efektivitāti.  
Turpināt īstenot pedagogu profesionālās kompetences pilnveides programmas, pilnveidojot iestādes un novada pirmsskolas pedagogu profesionālo kompetenci, attīstot zināšanas un praktiskās iemaņas.

	Iestādē ir izstrādāti iekšējie noteikumi „Izglītojamo mācību sasniegumu vērtēšanas kārtība”.
Vērtēšanas kārtība vecākiem pieejama skolvadības sistēmā E-klase.
Izglītojamo vērtējumi skolvadības sistēmā E-klase tiek ievadīti 2 reizes mēnesī.
Rotaļnodarbībās izglītojamo sniegumu vērtē, ar izmantojot STAP metodi, kas gan izglītojamajiem, gan pedagogiem ir saprotama.
100% pedagogu 2 reizes gadā organizē individuālas sarunas ar vecākiem, kurās tiek pārrunāti bērna sasniegumi visās mācību jomās, aktualizētas stiprās puses un turpmāk pilnveidojamais. Nepieciešamības gadījumā vecākiem konsultācijas tiek sniegtas arī ikdienas sarunās.
Vērtēšanā iegūto informāciju  izmanto izglītojamo prasmju uzlabošanai un atbalstam mācībās.
	Izskaidrot pirmsskolas vērtēšanas kārtību vecākiem, kuru bērni uzsāk mācības iestādē.
Reizi gadā vecāku sapulcēs aktualizēt vērtēšanas kārtību atbilstoši izglītojamo vecumposmam.

	Iestādē organizēta individualizēta atbalsta sniegšana izglītojamajiem. Individuālais darbs tiek plānots un organizēts gan ar izglītojamajiem, kuriem ir grūtības mācībās, gan talantīgajiem izglītojamajiem.
Iestādē trīs 5-6 gadus vecajiem izglītojamajiem bija izstrādāti individuālie izglītības programmas apguves plāni. No tiem 2 izglītojamajiem - valodu mācību jomā un 1 izglītojamajam, lai sniegtu atbalstu padziļinātu zināšanu un prasmju apgūšanai matemātikas mācību jomā.
Sniegta informācija un ieteikumi vecākiem, kā  atbalstīt bērnu valodas, lasītprasmju un matemātisko prasmju apguvē.
Sadarbībā ar skolotāju logopēdu 8 izglītojamajiem tika sniegts individuāls atbalsts 1 reizi nedēļā runas un lasītprasmes attīstībā. Logopēds nodrošināja diagnostiku 1. un 2. Posma izglītojamajiem un konsultēja vecākus.
Mūzikas skolotāja individuāli pilnveidoja izglītojamo muzikālās prasmes. 5 izglītojamie ar priekšnesumu piedalījās Balvu novada talantu koncertā „Lote meklē talantus”. 6 izglītojamie tika sagatavoti  konkursam „Cālis – 2026”. 1 izglītojamais konkursā ieguva 3 vietu.  2 izglītojamie sagatavoti un uzsāks mācības 2026./2027. m./g. Balvu Mūzikas skolā. 
Dati par individuālajām konsultācijām izglītojamajiem visās vecuma grupās ievadīti skolvadības sistēmā E-klase.
Rasts risinājums pilnveidot  atbalsta sistēmu izglītojamo, ģimeņu un pedagogu vajadzību atbalstam. Sadarbībā ar Balvu Iekļaujošās izglītības atbalsta centra speciālistiem, sniegts individuālais atbalsts vecākiem un pedagogiem, izglītojamā uzvedības problēmsituāciju risināšanā.

	



3.2.1. Izglītības iestādes informācija par rotaļnodarbību vērošanu:

	Pedagogu, kuru vadītās rotaļnodarbības tika vērotas, skaits un procentuāli no kopējā pedagogu skaita
	1.semestris
	2.semestris

	
	Skaits
	Procentuāli
	Skaits
	Procentuāli

	
	7
	78%
	6
	67%



3.2.2. Secinājumi par rotaļnodarbību vērošanā iegūtajiem datiem un informāciju:
1.2.2.1. Pedagogu galvenais ieguvums no rotaļnodarbību savstarpējās vērošanas ir mērķtiecīga profesionālā pilnveide, kas balstīta reālā pieredzes apmaiņā. 
1.2.2.2. Kolēģu darba vērošana un tam sekojošā analīze sniedz vērtīgu atgriezenisko saiti, rosinot refleksiju par savu pedagoģisko praksi. 
1.2.2.3. Pedagogu savstarpējā komandmācīšanās sekmē jaunu un inovatīvu metožu apguvi, stiprina pedagogu savstarpējo sadarbību un koleģiālu atbalstu kopīgu mērķu sasniegšanā.
1.2.2.4.Vadības komandas veiktajiem rotaļnodarbību vērojumiem ir konsultatīvs un atbalstošs raksturs, veicinot katra pedagoga profesionālo izaugsmi. 
1.2.2.5. Regulāra nodarbību analīze un pēctecīgs dialogs ļauj savlaicīgi identificēt pedagogu vajadzības, nodrošinot mērķtiecīgu metodisko un emocionālo atbalstu. 

3.3. Kvalitātes jomas “Kvalitatīvas mācības” kritērijs “Izglītības programmu īstenošana”
Pašvērtēšanā izmantotās kvalitātes vērtēšanas metodes: Dokumentu analīze (VIIS, skolvadības sistēma E-klase, darba plāns un audzināšanas plāns), rotaļnodarbību vērojumi.
	Stiprās puses
	Turpmākās attīstības vajadzības

	Iestāde ir aktualizējusi un nodrošinājusi informācijas pieejamību VIIS: Iestādes nolikums, kurā iekļauta aktuālā informācija par iestādes darbību un izglītības programmas īstenošanu, pedagogu izglītību. Dibinātāja tīmekļvietnē www.balvi.lv ir ievietots iestādes pašnovērtējuma ziņojums.
Iestādē nav neattaisnotu kavējumu. Izglītojamo ilgstošoattaisnoto kavējumu iemesls ir slimība, kas pamatota ar ārsta izziņu.
	Turpināt nodrošināt iestādes darbības tiesiskumu, regulāri atjaunojot un papildinot nepieciešamo informāciju VIIS sistēmā.

	Izglītības iestāde īsteno pirmsskolas izglītības programmu(kods 01011111), ņemot vērā tiesību aktos noteiktās prasības. Izglītības programma nodrošina iespēju apgūt zināšanas, prasmes praktiskā, radošā, pētnieciskā darbībā, izmantojot mūsdienīgus mācību līdzekļus 
Pedagogi pedagoģiskā procesa organizācijā balstās uz jaunākajām izglītības attīstības aktualitātēm, profesionāļu redzējumu, ieteikumiem, tādējādi nodrošinot programmas apguvi  vecumposmam atbilstoši, mūsdienīgi. Iestāde nodrošina izglītības programmas pieejamību  Kubulu, Bērzkalnes pagastu, bērniem, kā arī Kupravas, Balvu, Vīksnas, Susāju pagastu pirmsskolas vecuma izglītojamajiem, kuru dzīvesvietā nav pirmsskolas izglītības iestādes. Iestādi apmeklē izglītojamie arī no Balvu un Gulbenes pilsētām. Iestāde sadarbībā ar dibinātāju izvērtējusi iestādes vietu Balvu novada pirmsskolas izglītības iestāžu tīklā, secinot, ka tā  ir stabila, pamatota un efektīva. Saglabājot prognozēto izglītojamo skaitu, iestāde turpina attīstīt STEM virzienu, pilnveidojot materiāltehnisko bāzi un stiprinot pedagogu metodisko kompetenci, tādējādi paaugstinot piedāvātās pirmsskolas izglītības programmas konkurētspēju un pievilcību novadā.
	Mērķtiecīgi plānojot iestādes darbību, iestādei aktīvi sadarboties ar dibinātāju un citām pašvaldības izglītības iestādēm, nodrošinot vienota pirmsskolas izglītības iestāžu tīkla efektivitāti Balvu novadā. Iestādē nodrošināt stabilu un kvalitatīvu pirmsskolas izglītības programmas īstenošanu, pilnībā atbilstoši tiesību aktos noteiktajām prasībām.

	Iestādē vadības komandai, pirmsskolas pedagogiem, atbalsta personālam ir vienota izpratne par īstenotās izglītības programmas mērķiem un sasniedzamajiem rezultātiem atbilstoši izglītības satura apguves plānojumam. Iestādē izvērtē izglītojamo sasniegumus un nosaka prioritātes sekmju pilnveidošanai un uzlabošanai. Iestādes prioritāte ir lasītprasmes veicināšana un jēgpilnas lasītprasmes attīstīšana visu vecumposmu izglītojamajiem. Beidzot pirmsskolas izglītības programmu 2025./2026.m.g.,80% izglītojamo bija apguvuši un 20% padziļināti apguvuši lasītprasmi.
	Sadarboties ar vecākiem un veidot vienotu izpratni par mācību programmas mērķiem un sasniedzamajiem rezultātiem atbilstoši izglītības saturam. Mācību jomās sasniegt rezultātus, kad sākumskolas posma 1.klases skolotāji, kurās izglītību turpina pirmsskolas izglītojamie, anketēšanā atzīst, ka 90% izglītojamo ir labi sagatavoti pamatizglītības apguvei.

	100% pedagogu savstarpēji sadarbojas vienotas pieejas izglītības programmas un mācību satura, vērsta uz mācīšanos iedziļinoties, īstenošanā. Pedagogi sadarbojas plānošanas un vērtēšanas procesā, caurviju prasmju, vērtību un tikumu, attieksmes pret valsts simboliem, Latvijas valsts vēsturi veidošanā, audzināšanas pasākumu organizēšanā.
	Pilnveidot pedagogu sadarbības sistemātiskumu un mērķtiecību.

	Iestāde izvērtējusi un darba plānā pārdomāti iekļauj pasākumus, lai aktivitāšu skaits neietekmētu izglītības programmas kvalitāti. 100% visi pedagogi novērtē, ka iestādē organizētie pasākumi mērķtiecīgi papildina ikdienas mācību un audzināšanas procesu. Pedagogi atbilstoši izvirzītajiem mērķiem organizē ekskursijas, konkursus, piedalās koncertos, izstādēs u.c. aktivitātēs. Informācija par aktivitātēm regulāri tiek publicēta skolvadības sistēmā  E-klase, laikrakstā „Vaduguns”.
100% aptaujāto vecāku novērtē iestādē organizētos pasākumus kā interesantus, talantus attīstošus un lietderīgus viņu bērnam.
Atbildība par mācību vai audzināšanas pasākumiem tiek deleģēta. 100% pedagogu iesaistās grupu un iestādes pasākumu organizēšanā un īstenošanā. 
Iestāde nodrošina pedagogiem laiku (5 stundas nedēļā) un resursus(telpas, IT rīkus) savstarpējai sadarbībai.
	Iestādē īstenot pasākumus saskaņotā pedagoģiskā darbībā, lai sekmētu izglītojamo interesi mācīties un veidotu pašvadītas mācīšanās prasmes.

	Mācību gada darba plānojums nodrošina mācību mērķu sasniegšanu un izglītojamo mācību sasniegumus. 
Iestādes darba organizācija ir plānota tā, lai izglītojamie un pedagogi savlaicīgi ierastos un varētu sagatavoties rotaļnodarbībām. Mācību process organizēts visas dienas garumā, nodrošinot individuālo, grupu darbu un rotaļnodarbības.
Iestādes vadība iesaistās un risina gadījumus, kad tiek konstatētas problēmsituācijas.  
	



3.4. Kvalitātes jomas “Laba pārvaldība” kritērijs “Administratīvā efektivitāte”
Pašvērtēšanā izmantotās kvalitātes vērtēšanas metodes: Anketēšana, dokumentu analīze (VIIS, skolvadības sistēma E- klase, attīstības plāns, darba plāns un audzināšanas plāns).
	Stiprās puses
	Turpmākās attīstības vajadzības

	Iestādē izstrādāts un Balvu novada pašvaldībā saskaņots iestādes „Attīstības plāns 2025. – 2028. gadam”, kas balstās uz „Balvu novada izglītības attīstības stratēģiju 2022. – 2027. gadam”. Attīstības plānošanā izmantoti kvalitatīvie un kvantitatīvie rādītāji, kuri dod iespēju izvērtēt paveikto. Vadītāja sadarbībā ar dibinātāju izvērtējusi savus izvirzītos sasniedzamos rezultātus, attiecībā uz piedāvāto pirmsskolas izglītības programmu. Iestādes darbība novērtēta ar Balvu novada Izglītības pārvaldes Pateicību „Par kvalitatīva mācību procesa nodrošināšanu un ieguldījumu bērnu izaugsmē 2025./2026.mācību gadā”.
Vadītāja ikgadējo prioritāšu noteikšanā un iestādes darba plānošanā iesaista visas mērķgrupas (vadības komandu, pedagogus, atbalsta personālu, tehniskos darbiniekus, vecākus).Ikdienas darba plānošanās pedagogi iesaista izglītojamos.
	Izvērtēt demogrāfiskās tendences, finanšu racionalitāti un izglītības kvalitātes nodrošināšanu.
Sadarboties ar dibinātāju un pašvaldības izglītības iestādēm, nodrošinot vienota pirmsskolas izglītības iestāžu tīkla efektivitāti Balvu novadā.


	Vadītāja ik gadu organizē iestādes darbības un izglītības programmu kvalitatīvu pašvērtēšanu, piesaistot visas mērķgrupas. Iegūtie dati balstās uz pedagogu darba pašanalīzi, vecāku aptauju rezultātiem un plānoto mērķu sasniegšanas rezultātiem.
Pašvērtēšanas procesā izmantotās vērtēšanas metodes, kas ļauj analizēt un plānot turpmākās darbības, attīstības vajadzības un pilnveides pasākumus.
	Regulāri organizēt vadības sanāksmes, lai pārrunātu iestādes prioritātes, izvērtētu kopējās vīzijas īstenošanu, vienotos par turpmākajiem uzdevumiem un nodrošinātu vienotu rīcību, kā arī veicināt aktīvāku vecāku iesaisti iestādes ikdienas procesos un pašvērtēšanā.

	Vadītājai ir aptveroša izpratne par administratīvajām, tiesiskajām, ekonomiskajām, attīstības, vadības, sociāli psiholoģiskajām metodēm, kas nodrošina personāla pārvaldību. Vadītāja ievēro normatīvos aktus, izstrādājot iekšējos noteikumus un rīkojumus. Iestādē ikdienā noorganizēts kvalitatīvs mācību process, iekārtota mācību vide, īstenota atbalstoša sadarbība ar vecākiem. Īpaša uzmanība tiek pievērsta kolektīva mikroklimatam un savstarpējām attiecībām komandā. Iestādes vadītāja veic darbinieku aptauju, regulāras sarunas ar darbiniekiem un organizē komandas saliedēšanas pasākumus, lai katrs darbinieks justos uzklausīts, novērtēts un atbalstīts. Iestādes kolektīvs ir stabils un profesionāls. Vadītāja deleģē pienākumus un komandā tiek sasniegti kopīgi rezultāti gan iestādes, gan novada mērogā. Iestādes komanda novada pirmskolas pedagogiem noorganizējusi metodisko dienu, profesionālās kompetences pilnveides programmu un izglītojamo talantu koncertu „Lote meklē talantus”. Iestādes pašvērtējuma rezultāti apliecina pašvaldības un iestādes izvirzīto mērķu sasniegšanu.  
	

	Vadītāja izveidojusi vadības komandu, kura nodrošina efektīvu iestādes darbību. Kopā ar dibinātāju 2 reizes mācību gadā analizē un aktualizē izvirzītos mērķus un sasniegtos rezultātus kvalitatīva mācību  procesa organizēšanā.  
	

	Vadītājai ir skaidrs, ar pašvaldību saskaņots, stratēģiskais redzējums par materiālo resursu un fiziskās vides pilnveides vajadzībām.
Izveidota materiāltehnisko resursu plānošanas sistēma, kas zināma visam personālam, pieejamo finanšu resursu ietvaros, lai maksimāli nodrošinātu iestādi ar prioritāri nepieciešamajiem resursiem. Visi darbinieki iesaistās materiāltehnisko resursu plānošanā, lai maksimāli nodrošinātu iestādi ar nepieciešamajiem mācību līdzekļiem un darba vides resursiem. 
Vecāki1 reizi gadā izsaka priekšlikumus mācību materiālu un mācību āra vides pilnveidei.
	Pilnveidot iestādes infrastruktūru, labiekārtojot rotaļu laukumus un paplašinot digitālo mācību līdzekļu klāstu un to izmantošanu.




[bookmark: _heading=h.8pya4zx2zo62]

4. Dibinātāja noteikto izglītības iestādes darbības mērķu un sasniedzamo rezultātu izpilde mācību gadā
	
Izglītības programma (IP kods)
	Plānotais rezultatīvais rādītājs attīstības plānošanas perioda noslēgumā
	Rezultatīvais rādītājs mācību gadā

	            kods 01011111
	Ne mazāk kā 85% aptaujāto pedagogu un vecāku apliecina, ka iestādes sniegtie pakalpojumi ir pieejami un kvalitatīvi.
	85% aptaujāto pedagogu un vecāku apliecina, ka iestādes sniegtie pakalpojumi ir pieejami un kvalitatīvi. 84,6% izglītojamo vecāku apmierināti ar laiku un uzmanību, ko grupu skolotāji ikdienā individuāli velta viņu bērnam.

	
	Ne mazāk kā 90% izglītojamo ir labi un ļoti labi sagatavoti pamatizglītības uzsākšanai.
	80% (5 izglītojamie) izglītojamo ir labi sagatavoti pamatizglītības apgūšanai. 20% (1 izglītojamais) daļēji apguvuši izglītības programmu un turpinās apgūt pamatizglītību speciālajā izglītības programmā.

	
	Rotaļnodarbību kvalitātes novērtēšanā ievāktie dati liecina, ka 95% pedagogu plāno un vada mūsdienīgas, kvalitatīvas, efektīvas rotaļnodarbības.
	Pedagogi skaidri formulē sasniedzamo rezultātu 92% no novērotajām rotaļnodarbībām.
90% pedagogu izmanto IT (mācību filmas, multfilmas, prezentācijas). 
Novērojumi liecina, ka trešā posma izglītojamie 100% gadījumu izmanto interaktīvos ekrānus gan uzdevumu veikšanai, gan pašvadītam mācību procesam.
100% visu vēroto rotaļnodarbību tiek attīstītas caurviju prasmes.

5. Informācija par izglītības iestādes vadītāja profesionālās darbības ārējā novērtēšanā norādīto uzdevumu izpildi 
	Norādītais uzdevums
	Izpilde

	
	Iestādes vadītājas profesionālās darbības ārējā novērtēšanā norādītie uzdevumi izpildīti.

Citi sasniegumi
5.1.  Iestādes informācija par izglītojamo sniegumu monitoringa darbā:
valodu mācību jomā 20% padziļināti apguvuši, 40% apguvuši, 40% turpina apgūt;
matemātikas mācību jomā 60% padziļināti apguvuši, 20% apguvuši, 20% turpina apgūt; 
dabaszinātņu mācību jomā 20% padziļināti apguvuši, 60% apguvuši, 20% turpina apgūt;
sociālajā un pilsoniskajā mācību jomā 80% padziļināti apguvuši, 20% apguvuši.
Izglītojamo uzdevumu izpildi visās mācību jomās ietekmēja lasītprasme, teksta izpratne un rakstītprasme.  
Turpmākā darbība iestādē un ģimenē:
· Pilnveidot lasīšanas tehniku, lasot regulāri dienā 10 – 15 minūtes. Pieaugušajiem(pedagogiem, vecākiem) pārliecināties, vai izglītojamais izprot izlasīto, prot atstāstīt. Rosināt apgūto lasītprasmi izmantot ikdienas situācijās, savu mērķu sasniegšanai. 
· Turpināt rakstīto burtu pareizrakstības tehnikas pilnveidi (rakstāmpiederuma pareizs satvēriens, precīzi burtu lielumi un burtu elementu vilkšanas secība). Pieaugušajiem rūpīgi sekot izglītojamā rakstīšanas procesam, atbalstot un uzmundrinot.
5.2.  Secinājumi par izglītojamo sniegumu ikdienas mācībās:
Izglītojamo sasniegumi ikdienas mācībās ir progresā, ja:
· tiek veiktas mērķtiecīgas, regulāras un sistemātiskas darbības, lai izglītojamie justos zinoši un atbalstīti;
· iestādes vide nodrošina veikt reālistiskas darbības, izmantojot reālajā dzīvē izmantojamus priekšmetus un ierīces;
· IT, digitālo resursu nodrošinājums paplašina gan pedagogu, gan izglītojamo iespējas iegūt, analizēt informāciju;
· izglītošanas procesā iesaistās pedagogi, atbalsta personāls un vecāki.
        Kavējumi (slimības dēļ) ietekmē apgūtās prasmes, iekļaušanos kolektīvā un izglītojamo pašapziņu.
5.3.  Informācija par citiem sasniegumiem:
	Pasākums/aktivitāte
	Sasniegums

	Mazo erudītu konkurss „Mazais prātnieks”
	Dalība konkursā sekmē izglītojamo sadarbības prasmes un sniedz vērtīgu pieredzi.

	Pirmsskolas vecuma izglītojamo mazo talantu koncerts  „Lote meklē talantus” 
	Izglītojamie apgūst skatuves pieredzi lielas auditorijas priekšā.


	Balvu novada „Olimpiskā diena”
	Izglītojamajiem tiek aktualizēta sporta ietekme uz veselību, izturību un popularizēts veselīgs dzīvesveids.


[bookmark: _heading=h.u3znepbim8ow]Izglītības iestādes vadītāja: Inga Eisaka
(paraksts)*
(vārds, uzvārds)
*Šis dokuments ir parakstīts ar drošu elektronisko parakstu un satur laika zīmogu

*Šis dokuments ir parakstīts ar drošu elektronisko parakstu un satur laika zīmogu

